
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 195 

31 Μαίου 2013 


ΑΠΟΦΑΣΕΙ Σ 

Αριθμ. ΥΠΑΙΘΠΑ/ΓΓΠ/ΓΔΑΠΚ/ΔΒΜΑ/ 
ΤΑΧΜΑΕ/74139/36071/2582/1157 
Έγκριση κατασκευής στεγάστρων καταστημάτων, σε 
τμήμα της χερσαίας ζώνης (περιοχή 1) του λιμένα 
Ρέθυμνου, Δ. Ρέθυμνου, Π.Ε. Ρέθυμνου, Περιφέρει¬ 
ας Κρήτης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη : 

1. Το Π.Δ. 63/2005 (ΦΕΚ 98/Α722.4.2005) «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

2. Την Κ.Υ.Α. ΥΠ.ΠΟ./ΓΝΟΣ/49610/28.11.1990 (ΦΕΚ 743/ 
Β729.11.1990) «Εξαίρεση από τον περιορισμό των τριών 
υπογραφών». 

3. Το Π.Δ. 85/2012 (ΦΕΚ 141/Α721-6-2012) «Ίδρυση και 
μετονομασία Υπουργείων, μεταφορά και κατάργηση 
υπηρεσιών». 

4. Το Π.Δ. 86/2012 (ΦΕΚ 141/Α721-6-2012) «Διορισμός 
Υπουργών, Αναπληρωτών Υπουργών και Υφυπουργών». 

5. Την απόφαση Υ27/27-6-12 (ΦΕΚ 2048/Β728-6-2012) 
«Καθορισμός αρμοδιοτήτων του Αναπληρωτή Υπουργού 
Παιδείας και Θρησκευμάτων, Πολιτισμού και Αθλητισμού 
Κωνσταντίνου Τζαβάρα». 

6. Το Π.Δ. 96/2012 (ΦΕΚ 154/Α724-7-2012) «Σύσταση Γε¬ 
νικής Γραμματείας Πολιτισμού στο Υπουργείο Παιδείας 
και Θρησκευμάτων, Πολιτισμού και Αθλητισμού». 

7. Το Ν. 3028/2002 (ΦΕΚ 153/Α728.6.2002) «Για την προ¬ 
στασία των Αρχαιοτήτων και εν γένει της Πολιτιστικής 
Κληρονομιάς». 

8. Το Π.Δ. 191/2003 (ΦΕΚ 146/Α713-6-2003) «Οργανισμός 
Υπουργείου Πολιτισμού». 

9. Την Υ.Α. ΥΠΠΟ/ΑΡΧ/Β1/Φ38/1944/676/12-8-1991 (ΦΕΚ 
700/Β730-8-1991), με την οποία κηρύχθηκε ως ιστορικό 
διατηρητέο μνημείο το τμήμα της Παλιάς Πόλης Ρεθύ- 
μνου που ορίζεται: από τη περιφερειακή οδό της Φορτέ- 
ντζας, τις οδούς I. Δημακοπούλου, Τεσσάρων Μαρτύρων, 
Κ. Γερακάρη, Εθνάρχου Μακαρίου (περιλαμβανομένων 
και των καταλυμάτων των 3ΤΒΑΘΙΟΤΙ της οδού Κου- 
ντουριώτη) και της Προκυμαίας Ελευθ. Βενιζέλου. 


10. Την Υ.Α. ΥΠΠΟ/ΑΡΧ/Β1/Φ38/ΚΗΡ/38329/1152/31-7-1997 
(ΦΕΚ 753/Β728-8-1997), με την οποία κηρύχθηκε ως ζώνη 
προστασίας της Παλιάς Πόλης Ρεθύμνου (κηρυγμένου 
ιστορικού διατηρητέου μνημείου) ο περιβάλλον χώρος 
(Ανατολική Παραλία Ρεθύμνου) του μνημείου, ο οποίος 
ορίζεται από τις προσόψεις των κτιρίων μέχρι τη θά¬ 
λασσα (ακτογραμμή). 

11. Την Υ.Α. ΥΠΠΟ/ΑΡΧ/Β1/Φ38/34341/853/11-7-1995 
«Έγκριση εκτέλεσης έργων στη Χερσαία Ζώνη Λιμένα 
Ρεθύμνου». 

12. Την Υ.Α. ΥΠΠΟΤ/ΓΔΑΠΚ/ΑΡΧ/Β1/Φ47/111074/4557/ 
22.11.2010 «Εγκριση κατασκευής στεγάστρων καταστη¬ 
μάτων, σε τμήμα της χερσαίας ζώνης (περιοχή 1) του 
λιμένα Ρεθύμνου νήσου Κρήτης». 

13. Την Υ.Α. ΥΠΠΟΤ/ΓΔΑΠΚ/ΑΡΧ/Β1/Φ47/46848/1499/ 
1.5.2011 «Τροποποίηση της Υ.Α. ΥΠΠΟΤ/ΓΔΑΠΚ/ΑΡΧ/Β1/ 
Φ47/111074/4557/22-11-2010 Έγκριση κατασκευής στεγά¬ 
στρων καταστημάτων, σε τμήμα της χερσαίας ζώνης 
(περιοχή 1) του λιμένα Ρεθύμνου νήσου Κρήτης”». 

14. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην με αριθμό 
29η /27-11-2012 Συνεδρία του, αποφασίζουμε: 

Εγκρίνουμε την κατασκευή στεγάστρων καταστημά¬ 
των, σε τμήμα της χερσαίας ζώνης (περιοχή 1) του λι¬ 
μένα Ρεθύμνου, Δ. Ρεθύμνου, Π.Ε. Ρεθύμνου, Περιφέρειας 
Κρήτης, σύμφωνα με τη συνημμένη μελέτη και με τους 
ακόλουθους όρους: 

1. Επιτρέπεται η κατασκευή σκιαδίων μόνο στον πα- 
ραχωρούμενο για την ανάπτυξη τραπεζοκαθισμάτων 
εξωτερικό χώρο των καταστημάτων υγειονομικού ενδι¬ 
αφέροντος, και όχι στον εξωτερικό χώρο άλλου είδους 
καταστημάτων (κοσμηματοπωλείων, καταστημάτων με 
είδη τουριστικά - ένδυσης - υπόδησης κ.λπ.). Στο χώρο 
που αντιστοιχεί σε είσοδο κτιρίου προς τον όροφο, να 
μην τοποθετούνται σκιάδια, προκειμένου να παραμένει 
αυτός ελεύθερος προς κοινή χρήση. 

2. Στα καταστήματα, που βρίσκονται σε συμβολή δρό¬ 
μων, η οποιαδήποτε κατασκευή σκίασης -εκτός από 
τις ομπρέλες- να περιορίζεται στα 2/3 της προς χρήση 
επιφάνειας, ώστε να εξασφαλίζεται η ορατότητα στον 
πεζό και τον ποδηλάτη. 

3. Η επιλογή των κτιρίων, που παρουσιάζουν ιδιαίτερο 
αρχιτεκτονικό ενδιαφέρον και στα οποία θα επιτρέπεται 
μόνον η χρήση ομπρελών, να γίνεται ύστερα από την 
σχετική αυτοψία αρμόδιων υπαλλήλων της 28ης Ε.Β.Α. 

4. Δεν επιτρέπεται η τοποθέτηση καμιάς άλλης κινη¬ 
τής ή σταθερής κατασκευής πλην των τραπεζοκαθισμά- 
των στο χώρο κατάληψης των επιχειρήσεων. 

5. Δεν επιτρέπεται η τοποθέτηση κανενός είδους πε- 
τάσματος ή άλλου είδους παρεμφερούς κατασκευής, 
περιμετρικά των στεγάστρων, πλην των προτεινομένων 
στην μελέτη. 

6. Σε ό, τι αφορά τα εμπορικά καταστήματα, τα οποία 
δεν εξυπηρετούνται με στέγαστρα, να τοποθετηθούν 
ομπρέλες, οι οποίες να μην καταλαμβάνουν παραπάνω 
από το 50% του ενοικιαζόμενου χώρου. Το μέγεθος των 
ομπρελών να εξετάζεται σε συνάρτηση με την έκταση 
του ενοικιαζόμενου χώρου (μικρότερες σε μέγεθος για 
τα μικρά καταστήματα, και μεγάλες σύμφωνα με την 
εγκεκριμένη μελέτη για τους μεγαλύτερους χώρους). 
Σε κάθε περίπτωση, οι ομπρέλες να μην επεκτείνονται 
σε χώρο μπροστά από είσοδο κατοικίας, προκειμένου 
αυτός να παραμένει ελεύθερος για κοινή χρήση. 

7. Για τα εμπορικά καταστήματα επιτρέπεται η χρήση 
κινητών βιτρινών απλής μορφής, από ξύλο ή σίδερο, 
σύμφωνα με τα παρακάτω: 

- Κατακόρυφες: ύψους έως 1,30 μ., πλάτους έως 1,20 
μ. και βάθους έως 0,55 μ. 

- Οριζόντιες: ύψους έως 0,90 μ., πλάτους έως 1,20 μ. 
και βάθους έως 0,50 μ. 

- Ο αριθμός βιτρινών να μην υπερβαίνει τη μία βιτρίνα 
ανά 4 τ.μ. και οι κατακόρυφες να περιορίζονται το πολύ 
στο 1/3 του συνόλου. Η τοποθέτηση άλλου είδους κινη¬ 
τών «εΐαπάε», όπως π.χ. για εφημερίδες, κάρτες, βιβλία 
κ.λπ., να επιτρέπεται σε συνάρτηση με την έκταση του 
ελεύθερου χώρου του καταστήματος και να εξετάζεται 
κατά περίπτωση από την 28η Εφορεία Βυζαντινών Αρ¬ 
χαιοτήτων. Σε κάθε περίπτωση οι κινητές κατασκευές 
έκθεσης εμπορευμάτων να απομακρύνονται, όταν οι 
επιχειρήσεις κλείνουν για την χειμερινή περίοδο. 

8. Δεν επιτρέπεται η τοποθέτηση διαφημιστικών πι¬ 
νακίδων, πέραν των απλών ξύλινων που προβλέπει η 
μελέτη. 

9. Δεν επιτρέπεται η χρήση φωτιστικών σωμάτων από 
νέον. Τα φωτιστικά σώματα να είναι, εκτός από τους 
μικρούς φανούς παραδοσιακής μορφής που προβλέπει 
η μελέτη, χελώνες ή και μικρά σποτ. 

10. Επιτρέπεται μόνον η τοποθέτηση απλών τραπεζο- 
καθισμάτων εξωτερικού χώρου και όχι καναπέδες, μπερ- 
ζέρες ή άλλου είδους καθίσματα, που παραπέμπουν σε 
εσωτερικούς χώρους. 

11. Όλα τα ξύλινα στοιχεία των στεγάστρων, καθώς 
και των ομπρελών να είναι βαμμένα σε καρύδι χρώμα. 

12. Ο Δήμος, σε συνεννόηση με τους επιχειρηματί¬ 
ες και την 28η Εφορεία Βυζαντινών Αρχαιοτήτων, να 
φροντίσει για την αποκατάσταση των προβληματικών 
(φθαρμένων) δαπέδων, ώστε να αποφευχθεί η ανάγκη 
τοποθέτησης νέων από άλλα υλικά. 

13. Ο κάθε επιχειρηματίας να υποβάλλει στις αρμόδιες 
Υπηρεσίες (28η Εφορεία Βυζαντινών Αρχαιοτήτων και 
Δημοτικό Λιμενικό Ταμείο Ρεθύμνου) την μελέτη στεγά¬ 
στρου του χώρου του, για τις απαραίτητες εγκρίσεις, 
αφού η υποβληθείσα πρόταση αφορά τις γενικές αρχές 
της μελέτης και όχι τα επιμέρους τμήματα του κάθε 
καταστήματος. 

14. Να απομακρυνθούν άμεσα όλες οι υφιστάμενες 
κατασκευές που δεν εμπίπτουν στους όρους της πα¬ 
ρούσας. 


15. Παύει η ισχύς των ακόλουθων Υπουργικών Απο¬ 
φάσεων: ΥΠΠΟ/ΑΡΧ/Β1/Φ38/34341/853/11-7-1995, ΥΠΠΟΤ/ 
ΓΔΑΠΚ/ΑΡΧ/Β1/Φ47/ 111074/4557/22-11-2010 και ΥΠΠΟΤ/ 
ΓΔΑΠΚ/ΑΡΧ/Β1/Φ47/46848/1499/11-05-2011. 

Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΖΑΒΑΡΑΣ 


ΤΕΧΝΙΚΗ ΕΚΘΕΣΗ 

ΕΙΣΑΓΩΓΗ 

Η περιοχή μελέτης (χερσαία ζώνη λιμένα Ρεθύμνου) 
αποτελεί σύνολο τριών υποπεριοχών. Η πρώτη (Περιοχή 
1) εκτείνεται από το «Δελφίνι» μέχρι τον Ενετικό Λιμένα, 
η δεύτερη (Περιοχή 2) περιλαμβάνει τον Ενετικό Λιμένα 
και τον χώρο του Τελωνείου και η τρίτη (Περιοχή 3) 
την παραλία από τον Ενετικό Λιμένα μέχρι τη Φορτέτζα 
(Κιουλούμπασι). Στις τρεις περιοχές αυτές δραστηριο¬ 
ποιούνται τουριστικά καταστήματα, υγειονομικής (ρύσεως 
και εμπορικά. Προκειμένου τα καταστήματα να αυξήσουν 
την επιφάνεια εκμετάλλευσης παραχωρείτε ο χώρος 
της χερσαίας ζώνης του λιμένα Ρεθύμνου έναντι των 
καταστημάτων, για τοποθέτηση τραπεζοκαθισμάτων 
και κατασκευή ξύλινων στεγάστρων. Η παρούσα μελέτη 
αφορά την τυποποίηση των στεγάστρων στο παραλιακό 
μέτωπο του Ρεθύμνου εντός της χερσαίας ζώνης λιμένα 
της περιοχής 1 με την πρόταση τριών λύσεων. 

1. ΣΚΕΠΤΙΚΟ - ΑΡΧΕΣ ΣΧΕΔΙΑΣΜΟΥ 

1.1. Βασικά κριτήρια στο σχεδίασμά της γενικής διά¬ 
ταξης της χερσαίας ζώνης της παραλίας του Ρεθύμνου 
αποτελούν από τη μία πλευρά οι καθιερωμένες από τη 
ζωή της πόλης δραστηριότητες και λειτουργίες της 
και από την άλλη οι αποφάσεις και κατευθύνσεις της 
δημοτικής αρχής που τέθηκαν ως προδιαγραφές της 
μελέτης «ΛΕΙΤΟΥΡΓΙΚΗ ΚΑΙ ΑΙΣΘΗΤΙΚΗ ΑΝΑΘΑΘΜΙΣΗ 
ΤΟΥ ΕΝΕΤΙΚΟΥ ΛΙΜΕΝΑ ΚΑΙ ΤΩΝ ΠΑΡΑΛΙΑΚΩΝ ΧΩΡΩΝ 
ΤΗΣ ΧΕΡΣΑΙΑΣ ΖΩΝΗΣ ΤΟΥ ΛΙΜΕΝΑ ΡΕΘΥΜΝΟΥ» και 
αποσκοπούν στη σημαντική αναβάθμιση της εξυπηρέ¬ 
τησης αυτών των δραστηριοτήτων μέσω της θέσπισης 
νέων κανόνων λειτουργίας τους, καθώς και μέσω της 
δημιουργίας ενός ριζικά βελτιωμένου ποιοτικού περι¬ 
βάλλοντος της ζώνης, αντάξιου της ιστορικότητας και 
του αρχιτεκτονικού χαρακτήρα του χώρου. 

1.2 Άδειες για κατασκευή σκίασης θα δίνονται μόνο 
για ανάπτυξη τραπεζοκαθισμάτων. 

1.3 Κτίσματα, όψεις των οποίων αρχιτεκτονικά και 
ιστορικά κρίνεται από την 28η Εφορεία Βυζαντινών Αρ¬ 
χαιοτήτων ότι είναι ενδιαφέρουσες, να μην τους δίνεται 
η δυνατότητα για οποιαδήποτε κατασκευή πλην των 
ομπρελών (1η πρόταση). 

1.4 Ο προς παραχώρηση χώρος θα πρέπει να είναι πά¬ 
ντα προβολή του χώρου της άδειας του καταστήματος 
υγειονομικού ενδιαφέροντος ενώ ο χώρος της χερσαίας 
ζώνης λιμένα που αντιστοιχεί σε είσοδο κτιρίου προς 
τον όροφο θα παραμένει ελεύθερος προς κοινή χρήση. 

1.5 Στα καταστήματα που είναι σε συμβολή της οδού 
Βενιζέλου με άλλο δρόμο (γωνιακά) η οποιαδήποτε 
κατασκευή σκίασης πλην των ομπρελών (1η πρόταση), 

θα πρέπει να περιορίζεται στα 2/3 της υπάρχουσας 
κατάστασης, ώστε να εξασφαλίζεται η ορατότητα στον 
πεζό ή ποδηλάτη. 

2. ΤΕΧΝΙΚΗ ΠΕΡΙΓΡΑΦΗ ΤΗΣ ΠΡΟΤΑΣΗΣ 

2.1. Βασική επιδίωξη της πρότασης είναι η δημιουρ¬ 
γία ενός ενοποιημένου δημόσιου χώρου με τη σύνθεση 
του λιτού χαρακτήρα της παραλιακής ζώνης: αυτού της 
αστικότητας προς την πλευρά της πόλης και του πιο 
ελεύθερου και «φυσικού» χαρακτήρα προς την πλευρά 
της θάλασσας. 

2.2. Το Δημοτικό Λιμενικό Ταμείο Ρεθύμνου προκειμέ- 
νου να υλοποίηση τη παραπάνω πρόταση, προτείνει με 
την παρούσα μελέτη, τρεις λύσεις για την κατασκευή 
των στεγάστρων στο παραλιακό μέτωπο του Ρεθύμνου 
εντός της χερσαίας ζώνης λιμένα στην περιοχή 1. Οι 
τρεις προτάσεις αφορούν ένα υποτιθέμενο χώρο χερ¬ 
σαίας ζώνης λιμένα διαστάσεων 7.00 Μ X 8,00 Μ. Οι 
προτάσεις δεν αντικαθιστούν τη μελέτη στεγάστρων 
για κάθε χώρο ξεχωριστά, στον οποίο χώρο θα πρέπει 
να τηρούνται οι νόμιμες διαδικασίες και οι αρχές σχε- 
διασμού της παρούσας μελέτης, κάθε φορά, προκειμέ- 
νου ο ιδιοκτήτης του καταστήματος να πάρει έγκριση 
κατασκευής από τις αρμόδιες υπηρεσίες (28η Εφορεία 
Βυζαντινών Αρχαιοτήτων, Δημοτικό Λιμενικό Ταμείο Ρε¬ 
θύμνου). Οι προτάσεις αυτές μετά την έγκριση από την 
28η Εφορεία Βυζαντινών Αρχαιοτήτων θα παρέχονται 
στους ενδιαφερομένους σε έντυπη ή ψηφιακή μορφή 
προκειμένου να εφαρμοστούν στον εκάστοτε χώρο 
χερσαίας ζώνη, ο οποίος καθορίζεται από το Δημοτικό 
Λιμενικό Ταμείο Ρεθύμνου, που τους παραχωρείται, θα 
μπορούν να εφαρμόσουν μια από τις τρεις προτάσεις 
ανάλογα του προϋπολογισμού που θέλουν να διαθέ¬ 
σουν. Οι τρεις προτάσεις έχουν ως εξής: 

Α) 1η πρόταση: Αφορά τη χρήση κινητών ομπρελών με 
σκοπό τη σκίαση, διαστάσεων 3,00 μ. χ 3,00 μ. περίπου, 
οι οποίες αποτελούνται από ξύλινο ή μεταλλικό σκελετό 
χρώματος καρύδι και επικάλυψη από λευκό καραβόπανο. 
Οι όμορες ιδιοκτησίες θα ξεχωρίζουν με κινητές ξύλινες 
ζαρντινιέρες χρώματος καρυδί διαστάσεων 1,00 μ. χ 0,40 
μ. περίπου και υαλοπετάσματα στο πλάτος της ζαρντι¬ 
νιέρας ύψους 1,60 μ. Η ίδια διάταξη των ζαρντινιέρων θα 
επιτρέπεται να τοποθετείτε και από την βόρεια πλευρά 
του χώρου που παραχωρείτε, (σχέδιο Α.1). 

Β) 2η πρόταση: Αφορά τη κατασκευή σταθερής ξύ¬ 
λινης πέργκολας από λευκή ξυλεία στην οροφή της 
οποίας δημιουργούνται φατνώματα διαστάσεων 1,50 μ. 
χ 1,50 μ. περίπου. Στα φατνώματα αυτά πλέκεται λευκό 


καραβόπανο εναλλάξ κατά τον άξονα παραλία - πόλη. 
Οι όμορες ιδιοκτησίες θα ξεχωρίζουν με κινητές ξύλινες 
ζαρντινιέρες χρώματος καρυδί διαστάσεων 1,00 μ. χ 0,40 
μ. περίπου και υαλοπετάσματα στο πλάτος της ζαρντι¬ 
νιέρας ύψους 1,60 μ. Η ίδια διάταξη των ζαρντινιέρων 
θα τοποθετείτε και από την βόρεια πλευρά του χώρου 
που παραχωρείτε, (σχέδιο Α.2). 

Γ) 3η πρόταση: Αφορά τη κατασκευή σταθερής ξύλινης 
πέργκολας από λευκή ξυλεία στην οροφή της οποίας και 
στο κέντρο αυτής, δημιουργείται δυριχτι στέγη πλάτους 
περίπου το 1/2 του συνολικού. Η επικάλυψη της στέγης 
κατασκευάζεται από πτυσσόμενο καμβά υπενδεδυμέ- 
νο από ένα στρώμα ΡΝ/Ο πάνω και κάτω, και έχει τη 
δυνατότητα συρόμενα να ανοιγοκλείνει . Εκατέρωθεν 
της στέγης δημιουργούνται σταθερά φατνώματα δια¬ 
στάσεων 3,50 μ. χ 2,00 μ. περίπου, με εγκάρσια πηχάκια 
διαστάσεων 3 εκ. χ 8 εκ. ανά 5 εκ. κενό, για σκίαση. Η 
διάταξη αυτή χωροθετείται κάθετα προς τον άξονα 
παραλία - πόλη. Οι όμορες ιδιοκτησίες θα ξεχωρίζουν με 
κινητές ξύλινες ζαρντινιέρες χρώματος καρυδί διαστά¬ 
σεων 1,00 μ. χ 0,40 μ. περίπου και υαλοπετάσματα στο 
πλάτος της ζαρντινιέρας και ύψους 1,60μ. Η ίδια διάταξη 
των ζαρντινιέρων θα τοποθετείτε και από την βόρεια 
πλευρά του χώρου που παραχωρείτε, (σχέδιο Α.3). 

2.3. Υλικά, Χρώματα 

Η επιλογή των υλικών και των χρωμάτων επηρεάστη¬ 
κε αποφασιστικά από το γεγονός της κυριαρχίας του 
κρητικού πωρόλιθου στα κτίσματα και τους χώρους του 
ιστορικού Κέντρου της πόλης, καθώς και των γαιωδών 
αποχρώσεων που εναρμονίζονται με αυτόν . 

2.4. Οι επιγραφές των καταστημάτων θα είναι ξύλινες 
μικρών διαστάσεων. 

2.5 Ο φωτισμός θα είναι από φαναράκια παραδοσιακής 
μορφής και οι απαιτούμενες καλωδιώσεις θα είναι κατά 
το δυνατόν λιγότερο εμφανείς. 

Ρέθυμνο, 20 Νοεμβρίου 2012 
Ο συντάξας 

ΧΡΗΣΤΟΣ ΦΩΤΟΠΟΥΛΟΣ 
Πτυχ. Πολ. Μηχ. Δ.Λ.Τ. Ρεθύμνου 

Θεωρήθηκε 

Ρέθυμνο, 20 Νοεμβρίου 2011 
ΓΕΩΡΓΙΑ ΚΕΛΤΕΚΗ 
Δ/ντρια Τ.Υ. Δήμου Ρεθύμνου 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 6 προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιί 1 ρ://νννννν.βί. 9 ΐ· - β-τηβϊΙ: ννβόπΐ38ΐβι·.βΙ@θί.9τ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 15001953105130020 * - 



















































































